open-index/open-wikipedia-markdown huggingface dataset:
İmamverdi Bağırov

**İmamverdi Salman oğlu Bağırov** (23 dekabr 1913 – 6 may 1985) — Azərbaycan aktyoru, Azərbaycan SSR əməkdar artisti (1964).

## Həyatı
Daha çox dramatik xarakterli aktyor kimi formalaşmış İmamverdi Salman oğlu Bağırov 23 dekabr 1913-cü ildə Bakıda doğulub. Yeddillik təhsil alıb. Müxtəlif dram dərnəklərində çıxış edən gənc teatr həvəskarı 1929-cu ildə yeni yaradılan İşçi Uşaq Teatrının (bugünkü GTT) truppasına götürülüb.

Müxtəlif vaxtlarda İrəvan Dövlət Azərbaycan Teatrında (1930 - 1932), Milli Dram Teatrında (1934 və 1942 - 1954) aktyorluq edib. Burada Paris ("Romeo və Cülyetta", Vilyam Şekspir), Kərim, Təlxək ("Dağılan tifaq" və "Pəri cadu", Əbdürrəhim bəy Haqverdiyev), Toğrul ("Od gəlini", Cəfər Cabbarlı), İlya ("Cehizsiz qız", Aleksandr Ostrovski), Əli bəy ("Vaqif", Səməd Vurğun) kimi maraqlı rollarda səhnəyə çıxıb. İmamverdi Bağırov daxilən rahatsız idi və müxtəlif yeni kollektivlərdə işləməyi xoşlayıb. O, Qazax (1938) və Quba (1939) Kolxoz və Sovxoz Teatrında aktyor və rejissor kimi çalışıb. 1954-1956-cı illərdə Soltan Dadaşovun yaratdığı və dövlət statusu olmayan Musiqili Komediya Teatrında rollar oynayıb. 1956-cı ildə teatr dövlət müəssisəsi kimi yenidən fəaliyyətə başlayanda onun truppasının aparıcı aktyorlarından biri də İmamverdi Bağırov idi.

1956-cı ildən fasiləsiz olaraq on doqquz il Musiqili komediya Teatrında maraqlı yaradıcılıq yolu keçib. Mürəkkəb dramatik səciyyəli və satirik çalarlı, ictimai-sosial mahiyyət daşıyan personajların istedadlı ifaçılarından sayılıb. Onun teatrda uğur qazandığı rolların ən səciyyəviləri bunlardır: Möhsün ("Ulduz", Sabit Rəhman və Süleyman Ələsgərov), Həsənqulu bəy və Rza bəy ("Məşədi İbad", Üzeyir bəy Hacıbəyov), Xosrov bəy, Orduxan bəy ("Evliykən subay" və "Əlli yaşında cavan", Zülfüqar bəy Hacıbəyov), Dərviş və Naçalnik ("Hacı Qara", Mirzə Fətəli Axundzadənin eyniadlı əsəri əsasında libretto müəllifi Şəmsi Bədəlbəyli. Bəstəkarlar Ramiz Mustafayev və Vasif Adıgözəlov), Bəbirli ("Özümüz bilərik", Şıxəli Qurbanov və Süleyman Ələsgərov), Molla Manaf ("Təzə gəlin", Seyfəddin Dağlı və Cahangir Cahangirov), Cəlilov, Əliimran ("Nənəmin şahlıq quşu" və "Boşanaq, evlənərik", Əliağa Kürçaylı və Vasif Adıgözəlov), Camal dayı ("Altı qızın biri Pəri", Məhərrəm Əlizadə və Tofiq Bakıxanovla Nəriman Məmmədov), Aslan ("Ev bizim, sirr bizim", Novruz Gəncəli və Şəfiqə Axundova), "Dağlar qoynunda", Adil İsgəndərov və Əşrəf Abbasov), Şəmsizadə ("Qaçırılmış qız", Cahangir Məmmədov və Ramiz Mirişli).

İmamverdi Bağırov 1964-cü il iyun ayının 29-da Azərbaycan Respublikasının əməkdar artisti fəxri adı ilə təltif olunub. 6 may 1985-ci ildə Bakıda vəfat edib.

## Filmoqrafiya
# Bəşir Səfəroğlu (film, 1969)
# Aktrisanın təbəssümü (film, 1974)
Lütviyyə Səfərova

**Səfərova Lütviyyə Şamil qızı** — Azərbaycan aktrisası.

## Həyatı
Lütviyyə Səfərova 1942-ci ildə anadan olub. Asəf Zeynallı adına Bakı Musiqi məktəbinin vokal şöbəsini bitirdikdən sonra Azərbaycan Dövlət Musiqili Komediya Teatrında işləməyə dəvət edilib. Bu teatrda Fikrət Əmirovun "Gözün aydın" komediyasında Leyli, Vasif Adıgözəlovun "Nənəmin şahlıq quşu" əsərində Nazlı, Emin Sabitoğlunun "Hicran" komediyasında Çarleston, Şəfiqə Axundovanın "Ev bizim, sirr bizim" əsərində Çiçək və onlarla başqa surətlər canlandırıb. 1989-cu ildən Bakı Bələdiyyə "Tənqid-Təbliğ" teatrında işləyib. 1996-cı ildə yenidən Azərbaycan Dövlət Musiqili Komediya Teatrına qayıdıb və "92 dəqiqə gülüş"də Qəmziyyə, "Hələlik"də Lalə, "On min dollarlıq keyf"də tərcüməçi qadın, "O olmasın, bu olsun"da Sənəm, "Dəli dünya"da ana, "Nəğməli Könül"də Qəmər xanım, "Bankir adaxlı"da Ceyran və s. kimi surətlər yaradıb. O, bir çox televiziya tamaşalarında və filmlərdə də əsas rollara çəkilib.

## Filmoqrafiya
# Aktrisanın təbəssümü (film, 1974)
# Sonuncu məhəbbət (film, 1985) 

## Mənbə
* Lütviyyə Səfərova
* Musiqili Komediya Teatrının aktrisası vəfat edib
Çingiz Hüseynov

**Çingiz Həsən oğlu Hüseynov** () — nasir, tənqidçi, ədəbiyyatşünas, tərcüməçi, 1959-cu ildən Azərbaycan Yazıçılar Birliyinin üzvü, filologiya elmləri doktoru (1979), professor (1980), Azərbaycan SSR əməkdar incəsənət xadimi (1989).

## Həyatı
Çingiz Hüseynov 1929-cu il aprelin 20-də Bakıda anadan olmuşdur. Burada orta məktəbi bitirdikdən sonra ADU-nun fılologiya fakültəsinə daxil olmuş, ikinci kursdan Lomonosov adına Moskva Dövlət Universitetinə dəyişilmiş, oranı bitirmişdir (1952). SSRİ Elmlər Akademiyasının Şərqşünaslıq İnstitutunun aspiranturasında təhsil almış, burada namizədlik dissertasiyası müdafiə etmişdir. Sonra SSRİ Yazıçılar İttifaqında milli ədəbiyyatlar üzrə məsləhətçi olmuşdur (1955–1972). Sov. İKP MK nəzdindəki İctimai Elmlər Akademiyasında sosialist mədəniyyəti kafedrasının müdir müavini işləmişdir. İlk mətbu əsəri "Bakinski raboçi" qəzetində (16 oktyabr 1955) işıq üzü görmüşdür. Bundan sonra ədəbi yaradıcılıqla müntəzəm məşğul olmuşdur. Əsərlərini iki dildə – Azərbaycan və rus dillərində yazmışdır.

Əsərləri keçmiş SSRİ və xarici ölkə xalqlarının dillərinə tərcümə edilmişdir. Bədii tərcümə ilə də ciddi məşğul olur. Türkiyə, Belçika, İngiltərə, Fransa və digər ölkələrdə olmuşdur.

Çingiz Hüseynov 2024-cü il yanvarın 9-da vəfat edib. Ben Qurion qəbiristanlığında dəfn edilib.

## Ailəsi
Yelena Tverdislova ilə evli idi. Uzun illər Moskvada, 2014-cü ildən isə Qüdsdə yaşayıb.

## Əsərləri
# Mənim bacım. Bakı: Azərnəşr, 1962, 140 səh.
# Əriyən heykəl, B., Azərnəşr, 1964, 140 səh.
# Ветер над городом. М.: Советский писатель, 1965, 252 стр.
# Çətin yoxuş. Bakı: Azərnəşr, 1969, 252 səh.
# Novruzgülü. Bakı: Gənclik, 1969, 192 səh.
# Adını demədi. Bakı: Gənclik, 1973, 152 səh.
# Угловой дом. М.: Советский писатель, 1975, 256 стр.
# Магомед, Мамед, Мамиш. М.: Советский писатель, 1977, 224 стр.
# Adalar. Bakı: Gənclik, 1980, 308 səh.
# Восточные сюжеты. M.: Советский писатель, 1980, 464 стр.
# Неизбежность. M.: ПоЛит, 1981, 320 стр.
# Фатальный Фатали. M.: Советский писатель, 1980, 464 səh.
# Fətəli Fəthi. Bakı: Yazıçı, 1988, 710 səh.
# Семейные тайны. M.: Советский писатель, 1986, 300 стр.
# Фатальный Фатали. M.: Kнига, 1987, 350 стр.
# Избранные. M.: Художественная литература, 1988, 608 стр.
# Этот живой феномен. M.: Советский писатель, 1988, 432 стр.

## Filmoqrafiya
# Akvarium (film, 1983)

## Həmçinin bax
* Fətəli fəthi (roman)

## İstinadlar
Adolf Pedan

**Adolf Melentyeviç Pedan** (; )— Ukrayna rəssamı, rəssam-multiplikator.

## Həyatı
Adolf Pedan 1936-cı il aprelin 20-də Burında (Sum vilayəti) müəllim ailəsində anadan olmuşdur. Lvov Poliqrafiya İnstitutunun Qrafika fakültəsini bitirmişdir (1967). "Kiyevnauçfilm" studiyasının Cizgi filmləri yaradıcılıq birliyində rəssam-multiplikator işləmişdir. Ukrayna Kinematoqraflar Birliyinin üzvü olmuşdur. 1999-cu il yanvarın 8-də Kiyevdə vəfat etmişdir.

## Filmoqrafiya
# Akvarium (film, 1983)
Eldost Bayramov

**Eldost Bayramov**, **Eldost Bayram** (*Bayramov Eldost Əlövsət oğlu*; ) — Azərbaycan diktoru, Azərbaycan Respublikasının xalq artisti (2016), "Tərəqqi" medalı laureatı (2008)

## Həyatı
Eldost Bayramov 25 yanvar 1947-ci ildə Kürdəmir rayonunun Çöl-Ərəb kəndində anadan olub. 1965-ci ildə Azərbaycan Pedaqoji İnstitutunun tarix fakültəsinə daxil olub, 1969-cu ildə təhsilini başa vurmuş, Ağsu rayonunun İlxıçı kəndində tarix müəllimi kimi əmək fəaliyyətinə başlamışdır.

Eldost müəllim 1972-ci il aprelin 1-də Azərbaycan Dövlət Teleradio Verilişləri Komitəsinə (indiki Dövlət Teleradio Verilişləri Qapalı Səhmdar Cəmiyyəti) diktor vəzifəsinə qəbul olunub. Hazırda ali dərəcəli diktor kimi öz fəaliyyətini uğurla davam etdirir. 2006-cı ildə "Respublikanın əməkdar artisti fəxri adına, 2008-ci ilin noyabrında isə "Tərəqqi" medalına layiq görülüb. 2016-cı ildə Cəfər Cabbarlı mükafatına layiq görülmüşdür. 2016-cı ildə Azərbaycan Respublikasında televiziya və radio sahəsində xidmətlərinə görə "Xalq artisti" fəxri adına layiq görülüb.

## Filmoqrafiya
# Bal arısı (film, 2000)
# Pənah Xəlilov (film, 2001)
# Alovlardan keçən ömür (film, 2005)
# Zəngəzur qartalı (film, 2012)
# Zamanla yaşayan sənətkar. Cahangir Zeynalov (film, 2016)

## İstinadlar
Daniyal Abdullayev

**Abdullayev Daniyal Abdulla oğlu** () — Brest qalası müdafiəçilərindən biri.

## Həyatı
21 dekabr 1920-ci il tarixində Balakən rayonunun Mahamalar kəndində dünyaya göz açıb. 1939-cu ildən Sovet Ordusunda xidmət etmişdir. 1941-ci ildə Brest qalası uğrunda döyüşlərdə başından ağır yaralanmış və əsir düşmüşdür. Əsirlikdən qaçıb Fransa partizanlarına qoşulmuş, 1944–1945-ci illərdə partizan polkunda rota komandiri olmuşdur. D. Abdullayev Fransanın "Hərbi Xaç" ordeni ilə (2 dəfə) təltif edilmişdir.

## İstinadlar
Arzu Soltan

**Arzu Soltan** (tam adı:*Arzu Əli qızı Həsənli*) — Azərbaycanlı jurnalist, ssenari müəllifi.

## Həyatı
Arzu Soltan 1971-ci il fevralın 2-də Bakıda anadan olub. 1988-ci ildə Bakıdakı 250 saylı orta məktəbi medalla bitirib. 1995-ci ildə isə, Bakı Dövlət Universitetinin jurnalistika fakültəsinin məzunu olub. 1988-ci ildən Azərbaycan mətbuatında çalışır. "İnşaatçı", "Ordu", "Azadlıq" qəzetlərində və "Olaylar" informasiya agentliyində müxbir, şöbə müdiri, redaktor vəzifələrində işləyib. 1989-cu ildə 18 yaşında ikən SSRİ Jurnalistlər İttifaqının üzvlüyünə qəbul edilib.

2000-ci ildə İsveçdə, 2003-cü ildə ABŞ-də, 2004-cü ildə Polşada jurnalistlər üçün keçirilən kursların iştirakçısı olub. Beynəlxalq Jurnalistlər Federasiyasının (Brüssel) Cənubi Qafqazda gender məsələləri üzrə regional koordinatorudur. Azərbaycanda, Gürcüstanda, Monqolustanda bir sıra təlimlərin aparıcısı olub. "Azərbaycanda qadın mətbuatı" adlı tədqiqat işi, "Cənubi Qafqazda gender situasiyası" mövzusunda çıxışı Azərbaycanda və xaricdə bir sıra mətbuat orqanlarında nəşr olunub.

"Körpəm" Eksperimental Uşaq Teatrında və Bakı Uşaq Teatrında ədəbi hissə müdiri kimi fəaliyyət göstərir. 1990-cı ildən indiyə kimi bu teatrlarda 20-yə yaxın pyesi səhnələşdirilib. Onlardan ikisi 2003-cü ildə Bakıda keçirilmiş Uşaq tamaşaları Festivalının diplomuna layiq görülüb. Bir sıra televiziya verilişlərinin və uşaq filmlərinin ssenari müəllifi, eyni zamanda ABŞ-nin Save the Children təşkilatının layihəsi əsasında hazırlanmış "Quşcuğazın hekayətləri" uşaq verilişinin ssenari müəlliflərindən biridir. Hazırda Bakı Uşaq Teatrının repertuarında olan narkomaniya və QİÇS mövzusuna həsr olunmuş "Xaşxaşın göz yaşı" tamaşası QİÇS-lə mübarizədə ən yaxşı fəaliyyət kimi Sağlamlıq Hüquqları Klinikasının keçirdiyi müsabiqənin qalibi olub.

Bakı Uşaq Teatrının nəzdində fəaliyyət göstərən və əsasən uşaq hüquqları sahəsində layihələr həyata keçirən FORUMCLUBun rəhbəridir. 2005-ci ildə uşaq hüquqlarına həsr olunmuş "Baş rolda hüquqlarımız" kitabı işıq üzü görüb.

2006-cı ildə "Diplomat körpəm" uşaq jurnalını təsis edib. Həmin jurnalın baş redaktorudur. Müstəqil jurnalist kimi müxtəlif mətbuat orqanlarında çıxış edir. Avrasiya Fondu, Avstriyanın Intercultural Centre, Litvanın the Association for non-formal Education təşkilatlarının gənc jurnalistlər üçün nəzərdə tutulan "Cənubi Qafqaz Avropanın bir hissəsidir" (2007–2010) layihəsində təlimçi-ekspert kimi çalışır. EITI Azerbaijan MSŞA İctimai Birliklər Koalisiyasının üzvüdür. 2008–2011-ci illərdə Bakının Səbayel rayonundakı N. Nərimanov adına Kütləvi Kitabxananın direktoru olub.

Ailəlidir. 3 övladı var.

Azərbaycanın tanınmış teatr və kino aktyoru, Bakı Uşaq Teatrının direktoru-bədii rəhbəri olan İntiqam Soltannın həyat yoldaşıdır

## Filmoqrafiya
# Atama deyərəm (film, 2006)
# Əlamət (film, 2006)
# Pərvanələrin rəqsi (serial, 2012)

## İstinadlar

## Əlavə ədəbiyyat
* Kinobiz
* Sənət.az
* Xəzər Universiteti
* "Üç nöqtə" qəzeti/AMK
* Nizami rayon Mərkəzi Kitabxanası
* T-Network
Almaz Amanova

**Almaz Hüseyn qızı Amanova** () — Azərbaycan teatr və kino aktrisası, Azərbaycanın əməkdar artisti (2014).

## Həyatı
Almaz Hüseyn qızı Amanova 29 noyabr 1965-ci ildə Sumqayıt şəhərində anadan olub. 1987-ci ildə Azərbaycan Dövlət İncəsənət İnstitutunun dram və kino aktyorluğu fakültəsini bitirib. Aktrisalıq fəaliyyətinə Sumqayıt Dövlət Dram Teatrında başlayıb. Sumqayıt Teatrında silsilə rollar oynayıb.

Pişik ("Öz xoşuna yaşayan pişik" R. Kiplinq), Saimət ("Varlı ev" G. Xuqayev), Gülçöhrə ("Arşın mal alan" Ü. Hacıbəyov), Şərəfnisə ("Müsyö Jordan və dərviş Məstəlişah" M. F. Axundov) və s.

Almaz Amanova 1999-cu ildən Akademik Milli Dram Teatrının aktrisasıdır. Onun teatrın səhnəsində oynadığı rollar bunlardır. İkinci qız ("Sokratı anma gecəsi" Ç. Aytmatov), Şiranə ("Burlaxatun" N. Xəzri), Rəqqasə ("Aydın" C. Cabbarlı), Şəmsi ("Ədirnə Fəthi" C. Cabbarlı), Zulya ("Bu dünyanın adamları" Hidayət), Siyan Şi ("Özümüzü kəsən qılınc" B. Vahabzadə), Arikiya ("Fedra" J. Rasin), Fizzə ("Dirilən adam" Mir Cəlal), Müxalifətçi qız ("Hərənin öz payı" H. Qoca), Brüsselli qadın ("Brüsseldən məktublar" H. Həsənov), Səltənət bəyim ("Hökmdar və qızı" İ. Əfəndiyev), Güləndam ("Ölüləri qəbiristanlıqda basdırın" İ. Şıxlı), Həyat ("İkinci səs" B. Vahabzadə), qisasçı qadın ("Generalın son əmri", Vaqif Səmədoğlu), Zəhra ("Vəsiyyət", Hüseynbala Mirələmov).

## Mükafatları
Almaz Amanova Azərbaycan teatrının inkişafındakı xidmətlərinə görə 7 mart 2014-cü ildə Azərbaycan Respublikasının əməkdar artisti fəxri adına layiq görülmüşdür. 8 may 2025-ci ildə Prezident Mükafatına layiq görülmüşdür.

## Filmoqrafiya
# Hücum (film, 1989)
# Mənim ağ şəhərim (film, 1993)
# Ağ dünya (film, 1995)
# Bəsdir, ağlama! (film, 1999)
# Ayna (film, 2000)
# Bizim qəribə taleyimiz (film, 2005)
# Əzvay (film, 2005)
# Əlavə təsir (film, 2010)
# Üfüqə baxan adam. Ənvər Məmmədxanlı
# Sirr (serial, 2012)
# Sübhün səfiri (film, 2012)
# Döngələr (2012)
# Muradına çatan Günəş
# Ağabacı Rzayeva. Notlarda yaşanan ömür... (film, 2013)
# Adil Babayev. Ata olsam belə, ata istərəm (film, 2015)
# Ayaqqabı əməliyyatı (film, 2016)
# Laləli saray (serial, 2017)
# Lal yuxu (teleserial, 2017)

## İstinadlar
Nərmin Qaralova

**Nərmin Qaralova** (tam adı: *Nərmin Ziyadxan qızı Qaralova*; ) — musiqişünas, ssenari müəllifi, televiziya aparıcısı. Sənətşünaslıq üzrə fəlsəfə doktoru (PhD), BMA-nın dosenti.

## Həyatı
Nərmin Qaralova Asəf Zeynallı adına musiqi kollecinin (1997–2001-skripka ifaçılığı üzrə), Bakı Musiqi Akademiyasının (2001–2005 bakalavr, 2005–2007 magistratura, 2007-aspirantura) tələbəsi olub. Tələbə ikən Gənclər təşkilatı ilə ahıllar, körpələr evində, hərbi hissələrdə konsert proqramlarında çıxış etmiş, çoxlu sayda təşəkkürnamələrlə, mükafatlarla təltif edilmişdir. Türkiyənin Ege Universitetinin professor heyəti ilə Azərbaycanın bölgələrində folklor nümunələrinin toplanmasında yaxından iştirak etmişdir. Kollecdə oxuyarkən "Ayna" televiziya filminə çəkilib.

2005-ci ildən İTV-də aparıcı redaktor, 2007-ci ildən isə AzTV-də aparıcı redaktor vızifəsində çalışır. Bu illər ərzində Maestro Niyazi, Canəli Əkbərov, İslam Rzayev, Səyavuş Kərimi, Elmira Abbasova, Rauf Abdullayev, Polad Bülbüloğlu və başqa tanınmış musiqi xadimləri haqda televiziya filmlərini, eləcə də Azərbaycanda keçirilən festivalların (M. L. Rostropoviçə həsr olunmuş 1, 2, 3 Beynəlxalq festivalı, Beynəlxalq Muğam Festivalı, Arif Məlikovun yubileyi ilə bağlı festival, Bakı Caz Ferstivalı 2009 və s) gündəliklərini hazırlayaraq geniş tamaşaçı kütləsinə çatdırmışdır.

Televiziya həyatı ilə yanaşı 2008-ci ildən pedaqoji fəaliyyətlə də məşquldur. O, Bakı Musiqi Akademiyasının "Azərbaycan xalq musiqisinin tarixi və nəzəriyyəsi" kafedrasının baş müəllimidir. 2013-cü ildə sənətşünaslıq üzrə fəlsəfə doktoru adını almaq üçün "Azərbaycan və İran "Şur" dəstgahlarının müqayisəli təhlili" mövzusunda dissertasiya işi yazıb.
2014-cü ildən eyni zamanda Azərbaycan Dövlət Mədəniyyət və İncəsənət Universitetinin Mətbuat katibi vəzifəsində çalışır.

Respublikamızda, eləcə də Gürcüstan, Türkiyə, Qazaxıstan, Rusiyanın müxtəlif yerlərində keçirilən Beynəlxalq konfrans, simpoziumların iştirakçısı, çoxlu sayda məqalələrin müəllifidir.

2015-ci ildən Üzeyir Hacıbəyli adına Bakı Musiqi Akademiyasının dosentidir.

### Ailəsi
Ailəlidir, üç övladı var.

## Filmoqrafiya
# Ayna (film, 2000)
# Maestro Niyazi (film, 2007)
# Musiqi aləmində (veriliş)

## İstinadlar
Azad Zahid

## Bəstəkar. Musiqi tərtibatçısı. Aktyor

## Həyatı

1957-ci il iyulun 27-də anadan olub.

Azərbaycan, Frans – International, Moskva və Dağıstan radiolarında Azərbaycan musiqisinə həsr olunmuş 1000-ə yaxın radio verilişlərin müəllifi (1993-2023).

## ƏSƏRLƏRİ
*
* Piano üçün Prelüdlər (1990);
* Piano üçün Variasiyalar (1992); 
* Violonçel və piano üçün Sonata (1994); 
* Piano və simli alətlər üçün Kvintet (1995); 
* Xalq çalğı alətləri orkestri üçün 7 Pyes (1997); 
* Kamera orkestri üçün Miniatürlər (1998); 
* Simli orkestr və piano üçün «Matəm musiqisi» (2000). 
* B.Vahabzadə, R.Rza, R.Heydər və b. şairlərin söz. mahnı və romanslar (1990–2001).

## Filmoqrafiya
# Azərbaycan çayı (film, 2003)
# Sirkə (film, 2003)
Rəhim Hüseynov (nazir)

**Rəhim Əlihüseyn oğlu Hüseynov** () — Azərbaycan siyasi xadimi, Azərbaycan Respublikasının 2-ci Baş naziri (1992–1993).

## Həyatı
Rəhim Əlihüseyn oğlu Hüseynov 1936-cı il aprelin 5-də Bakı şəhərində ziyalı bir ailədə doğulub boya-başa çatmışdır. 1943-cü ildə Lənkəran şəhərində birinci sinfə daxil olmuş R. Hüseynov 1953-cü ildə Bakı şəhərində orta məktəbi müvəffəqiyyətlə bitirmişdir. O, təhsilini davam etdirmək üçün Moskvaya gedir. 1953-cü ildə Moskva Polad İnstitutuna daxil olur. 1959-cu ildə Moskva Polad İnstitutunu metallurq-mühəndis kimi bitirən R. Hüseynov vətənə qayıdaraq Azərbaycan Boru-Prokat zavodunda əmək fəaliyyətinə başlayır. 1959–1962-ci illərdə R. Hüseynov bu zavodda əvvəl usta köməkçisi, sonralar isə boru-prokat sexində usta, sexin baş texnoloqu, rəisi vəzifələrində çalışmışdır.

R. Hüseynov 1962–1965-ci illərdə Azərbaycan SSR Dövlət Plan Komitəsində baş mütəxəssis, şöbə rəisi vəzifələrində çalışmışdır.

R. Hüseynov 1965–1974-cü illərdə Azərbaycan SSR Nazirlər Soveti Baş Maddi-Texniki Təchizat İdarəsi rəisinin müavini, 1974–1978-ci illərdə bu idarənin rəisi, 1978–1989-cu illərdə isə Respublika Dövlət Maddi-Texniki Təchizat Komitəsinin sədri vəzifələrində çalışmışdır.

1989–1992-ci illərdə R. Hüseynov Azərbaycan Dövlət Plan Komitəsinin sədri və Azərbaycan SSR Nazirlər Soveti sədrinin müavini olmuşdur.

1992-ci il mayın 14-də Ali Sovetin sessiyası çağırılmışdır. Bu sessiyada Xocalı faciəsi üzrə komissiyanın qərarı elan olunmuş, A. Mütəllibov prezidentliyə qaytarılmış və təklif edilmişdir ki, bu sessiyada baş nazir də seçilsin. Respublikanın tanınmış iqtisadçısı kimi R. Hüseynovun namizədliyi irəli sürülmüşdür. R. Hüseynov Azərbaycan Respublikasının baş naziri seçilmişdir.

R. Hüseynov 1992-ci ilin mayından 1993-cü ilin yanvar ayına kimi Azərbaycanın baş naziri vəzifəsində çalışmışdır.

AXC hakimiyyəti dövründə könüllü olaraq baş nazir vəzifəsindən getmişdir.

## Elmi – təşkilati fəaliyyəti
1990-cı ildə yaranan ictimai təşkilatlardan biri də Azərbaycan Alimlər və Mühəndislər Birliyi olmuşdur. R. Hüseynov həmin birliyə yarandığı gündən bəri sədrlik edir. 1994-cü ildə isə Beynəlxalq "Xəzər" fondu təşkil olunmuşdur. Onun təsis konfransında R. Hüseynov yekdilliklə fondun prezidenti seçilmişdir və ona başçılıq edir. Eyni zamanda o, 1994-cü ildən Beynəlxalq Alimlər və Mühəndislər Birliyinin vitse-prezidentidir.

## Təltif və mükafatları
R. Hüseynov Azərbaycan SSR Ali Sovetinin sessiyalarının, Azərbaycan KP qurultaylarının, MK plenumlarının nümayəndəsi olmuşdur. O, Qırmızı Əmək Bayrağı, Xalqlar dostluğu, Şərəf nişanı ordenləri və bir sıra medallarla təltif olunmuşdur.

## Ölümü
2023-cü ilin noyabrın 12-də vəfat edib. Onun cənazəsi "Qurd qapısı" qəbiristanlığında, həyat yoldaşının məzarının yanında dəfn olunub.

## İstinadlar

## Xarici keçidlər
* 
* Rəhim Hüseynovun "Karyera"sı: "İki gündə iki dəfə Baş nazir təyin olundum"
* Rəhim Hüseynovun "Karyera"sı: "İndiki nazirlər heç bilinmir hardan gəlib nazir olublar" — II HİSSƏ
Ruhəngiz Musəvi

**Ruhəngiz Musəvi** — Azərbaycan müğənnisi, aktrisa*,* Azərbaycan Respublikasının Əməkdar artisti (2007).

## Həyatı
Ruhəngiz Mirməhəmmədəli qızı Musəvi 1953 ilin aprelin 4-də Bakı şəhərində doğulub.

1972-ci ildən Mahnı teatrının, 1974-ci ildən Azərbaycan Dövlət Rəqs Ansambln, 1975-ci ildən Dövlət Filarmoniyasının solisti. Səs yazıları ilə val buraxılıb.

## Mükafatları
2007-ci ildə Azərbaycan Respublikasının əməkdar artisti fəxri adına layiq görülüb.

## Şəxsi həyatı
1978-ci il təvəllüdlü Lalə adlı bir qızı var.

## Filmoqrafiya
# Həyat bizi sınayır (film, 1972)
# Ömrün səhifələri (film, 1974)
# Məni izləyən müəmma (film, 2019)
Vaqif Behbudov

**Vaqif Qulam oğlu Behbudov** () — Azərbaycan rejissoru, operator, ssenari müəllifi, Azərbaycan Respublikasının xalq artisti (2000), Azərbaycan Respublikası Prezidentinin fərdi təqaüdçüsü (2006).

## Həyatı
Vaqif Qulam oğlu Behbudov 1961-ci ildə Sank-Peterburq Dövlət Kino və Televiziya Universitetini bitirmişdir. Azərbaycan Televiziyasında cizgi filmləri istehsalının təməlini qoymuşdur. Əvvəlcə kinooperator, daha sonra isə kinorejissor kimi filmlər çəkmişdir.

"Gözlük", "Danışan işıqlar", "Qırmızılar, qaralar və başqaları", "İlham", "Göyçək Fatma", "Ustalar, qızıl əllər", "Yayın bir günündə", "Sağ ol, dostum", "Basatın igidliyi", "Xeyirli nağıl", "Qız qalası", "Qurbanəli bəy", "Qara leylək", "Sehirli çıraq", "Başlanğıc", "Analar və laylalar" adlı cizgi filmlərinin rejissoru və operatoru olmuşdur. V. Behbudov operator olaraq "Üzeyir Hacıbəyov", "Bizim Şamama", "Təsnif", "Şövkət Ələkbərova" və s. sənədli filmlərin hazırlanmasında işləmişdir. Rejissor kimi "Nailə", "Kamil", "Özümlə heç nə aparmayacağam"(Əzizə Cəfərzadə), "Əbədi zirvə", "Müslüm Maqomayev −55", "Mənlə mən arasında", "Azərbaycan Respublikasının Təhlükəsizlik orqanları", "Sənsiz", "Bakı-SOS uşaq kəndi", "Bağlı qapı" (Akademik Əziz Əliyev), "Sənsiz" (Akademik Zərifə Əliyeva), "Kərpickəsən kişi", "İlmələrdə yaşayan həyat" (rəssam Kamil Əliyev), "Sirli salnamələr", "Girdiman", "Yeraltı şəhərin izi ilə", "Lahıc", "Azərtac-85" sənədli filmlərini çəkmişdir. Müəllifi olduğu cizgi filmlərindən altısı Beynəlxalq Televiziya Filmləri Festivalında Priz və Mükafatlara layiq görülmüşdür.

Dövlət və "Humay" Mükafatları Laureatı, Azərbaycan Respublikasının Xalq artisti, Azərbaycan Respublikası Prezidentinin fərdi təqaüdçüsüdür. "Azərbaycantelefilm" Yaradıcılıq Birliyində Operatorlar qrupunun rəhbəri, Azərbaycan Kinematoqrafçılar İttifaqının katibidir. Ümumilikdə 45 illik iş stajına malikdir.

## Filmoqrafiya

## İstinadlar

## Mənbə
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 815.
Əli İsa Cabbarov

**Əli İsa Cabbarov** () — Azərbaycan rejissoru, ssenari müəllifi, prodüser. Azərbaycan Kinematoqrafçılar İttifaqının katibi.

## Həyatı
Əli İsa Cabbarov 20 sentyabr 1974-cü ildə Bakıda anadan olub. ADMİU-nun kino və televiziya filmləri rejissorluğu fakültəsində təhsil alıb (1996). 1994-cü ildən "Azərbaycantelefilm"də çalışır.

2005-ci ildə Aynur Mustafayeva ilə birlikdə Dərviş Prodüser Mərkəzini, Asif Rüstəmov və Fehruz Şamıyev ilə birlikdə Azərbaycan Gənc Film İstehsalçıları Assosiasiyasını (AGFİA) təsis edib.

2005-ci ildən Dərviş Prodüser Mərkəzinin direktoru və Azərbaycan Gənc Film İstehsalçıları Assosiasiyasının sədri vəzifəsində çalışır.

Əli İsa Cabbarov Cənubi Qafqaz Müstəqil Kinematoqrafçılar Assosiasiyasının təsisçilərindən biridir. 2008-ci ildən "Fokus" analitik kino jurnalının naşirlərindən biridir.

2009-cu ildən Azərbaycan Kinematoqrafçılar İttifaqının katibidir.

## Filmoqrafiya
# Altay Məmmədov (film, 2002)
# Ana duasından başlanan yol (film, 2001)
# Arxası qibləyə (film, 2009)
# Arpaçay (film, 2006)
# Bir ana tanıyıram (film, 2002)
# Borçalı elləri. Qaraçöp (film, 1999)
# Çalış, nəfəs alma (film, 2006)
# Çiçi xalçaları (film, 2002)
# Dədəgünəş (film, 2000)
# Dünya şöhrətli məzun (film, 2003)
# Düyün (film, 2008)
# Ev (film, 2007)
# Əkrəm Əylisli. İşıq həsrəti (film, 2003)
# İz… Qala (film, 2010)
# Meşənin nağılı (film, 2001)
# Molokanlar. Saf ruh (film, 2004)
# Muzey (film, 1996)
# Neftlə çəkilən portret (film, 2011)
# Ölüm haqqında şəhadətnamə və ya Quranı oxuyarkən (film)
# Qanadlarıma sığal çək (film, 2008)
# Tanrıya tapınan Kiş (film, 2001)
# Teatr (film, 2004)
# Teatral həyat (film, 2009)
# Təzadlar (film)
# Yalançılar (film, 2008)
# Yaxşı adam haqqında (film, 2004)
# Yeddi oğul istərəm, bircə dənə qız gəlin (film, 2002)
# Zaqatala qoruğu (film, 2001)
# Zirvədən boylanan Xınalıq (film, 1999)
# "Sarı gəlin"in sorağında

## İstinadlar

## Xarici keçidlər
* "Mənim tanıdığım Vaqif". Premyera
* "Mənim tanıdığım Vaqif" filminin təqdimatı keçirilib
Raisa Nedaşkovskaya

**Raisa Nedaşkovskaya** () — Ukrayna aktrisası.

## Həyatı
O, 1943-cü il fevralın 17-də Ukraynanın Malin şəhərində anadan olmuşdur. Uşaqlıqdan rəqslə məşğul olmuş, xoreoqrafik ansamblın solisti olmuşdur. 1960-cı ildə Viktor İvçenkonun "*Meşə mahnısı*" filmində Mavka rolunu ifa etmişdir. 1965-ci ildə Kiyev Teatr İnstitutunu bitirmiş və A.Dovjenko adına Kiyev kinostudiyasının aktrisası olmuşdur. Onun ən yaxşı işlərindən biri "*[[Telefonçu qız (film, 1962)|Telefonçu qız]]*" filmində baş rolun ifası olmuşdur.

## Filmoqrafiya
* Telefonçu qız (film, 1962)

## İstinadlar
Azad Məmmədov (aktyor)

**Məmmədov Azad Əşrəf oğlu** () — Şuşa Dövlət Musiqili Dram Teatrının aktyoru, Azərbaycan Respublikasının əməkdar artisti (2013).

## Həyatı
Azad Məmmədov 12 dekabr 1964-cü ildə Şuşada anadan olmuşdur. 1980–1984-cü illərdə Mir Möhsün Nəvvab adına Şuşa Musiqi Texnikumunun kamança sinfində təhsil almış, sonradan burada müəllim kimi fəaliyyət göstərmişdir. 1988–1993-cü illərdə Azərbaycan Dövlət Mədəniyyət və İncəsənət Universitetinin özfəaliyyət teatr kollektivinin rəhbəri fakültəsində qiyabi təhsil alıb.

1990-cı ildən Şuşa Dövlət Musiqili Dram Teatrında aktyor, 1994-cü ildən isə, həm də direktor müavini kimi fəaliyyət göstərir.

"Nəğmədir, gülüşdür hər dərdə məlhəm" adlı konsert-tamaşada həm aktyor, həm də musiqiçi kimi çıxış edib. Teatrda hazırlanan bir neçə tamaşanın musiqi tərtibatçısı olub: C.Cabbarlı "Aydın", S.S.Axundov "Tamahkar", Ə.Haqverdiyev "Dağılan tifaq", C.Məmmədquluzadə "Kamança", H.Mirələmov "Güllələnmiş heykəllərin fəryadı", İ.Əfəndiyev "Sən həmişə mənimləsən", N.Qənbər "Meymunun dəfni".

1994-cü ildə keçirilən "Him-cim" pantomim festivalında R.Şahsuvarovun "Üç nöqtə, vergül, nida, sual" pantomim tamaşasındakı Bala ördək (mim), 1999-cu ildə keçirilən "Milli klassika" festivalında M.F.Axundovun "Hekayəti Müsyö Jordan Həkimi-Nəbatat və Dərviş Məstəli Şah Cadükuni Məşhur" tamaşasındakı Hatəmxan ağa, 2005-ci ildə keçirilən "Boş məkanın dolğunluğu" teatr festivalında Kişi ("Musiqili məktublar", F.Mustafa) və Nikita İvanıç ("Qu quşunun nəğməsi", A.P.Çexov) rollarını oynayıb.

## Mükafatları
* Azərbaycan Teatr Xadimləri İttifaqının "Qızıl Dərviş" mükafatı ("Əyri oturaq, düz danışaq" tamaşasının yaradıcı heyəti ilə birlikdə) — 2002
* Prezident mükafatı — 2005
* Azərbaycan Respublikasının əməkdar artisti — 25 iyun 2013

## İfa etdiyi əsas rollar

## Filmoqrafiya
# Yol yoldaşları (film, 2003)
# Böyük türk (film, 2007)
# Sonuncu dərviş (film, 2009)
# 3 bacı (film, 2012-2014)
# Döngələr (teleserial, 2012)
# Dalan (film, 2012)
# 2 ömür (film, 2016-2017)

## İstinadlar
Cəsarət Valehov

**Cəsarət Valehov -** fəlsəfə doktoru, dosent, Azərbaycan Respublikasının mədəniyyət nazirinin müşaviri

## Təhsili
Bakı Dövlət Universiteti –"Hüquqşünaslıq" fakültəsi, bakalavr (fərqlənmə diplomu)

Azərbaycan Respublikası Prezidenti yanında Dövlət İdarəçilik Akademiyası – "Siyasi idarəetmə" fakültəsi, magistratura (fərqlənmə diplomu)

Bakı Dövlət Universiteti- əyani aspirantura

Corc Vaşinqton Universiteti (ABŞ)- Fulbrayt proqramı məzunu

## Fəaliyyəti
Azərbaycan Televizya və Radio Yayımları Şirkətində redaktor

Gənclər Təşkilatları Milli Şurası Məclisinin sədri

AMEA-nın Fəlsəfə, Hüquq və Siyasi Tədqiqatlar İnstitutunun "Beynəlxalq hüquq və Beynəlxalq münasibətlər" şöbəsinin elmi işçisi

Qərb, Bakı Mühəndislik və Dövlət Pedaqoji universitetlərində pedaqoji fəaliyyət (baş müəllim, dosent)

Azərbaycan Respublikası İctimai Televiziya və Radio Yayımları Şirkətinin Gənclər, Elm və Təhsil departamentinin direktoru

İctimai Televiziya və Radio Yayımları Şirkətinidə "Açıq Dərs" təhsil layihəsinin müəllifi və moderatoru

Azərbaycan RespublikasıTəhsil İnstitutunun aparıcı elmi işçisi/dosent

Azərbaycan Respublikası Elm və təhsil nazirliyinin İnformasiya şöbəsinin müdir müavini,

İctimaiyyətlə əlaqələr sektorunun müdiri

Azərbaycan Respublikasının mədəniyyət nazirinin müşaviri

"Milli təhsil müasir transformasiyalar prosesində" monoqrafiya, 30-dan çox elmi məqalə, 500-dən çox teleproqramın müəllifi*

## Mükafatlar
Azərbaycan Respublikası Prezidentinin Sərəncamı ilə "Əməkdar jurnalist" fəxri adına layiq görülüb.
----

Evlidir. İki övladı var.

Azərbaycan, rus, ingilis, türk dilini bilir

## Filmoqrafiya
# "Şuşa maarifi" (sənədli-bədii filmi- 2022)
# "Şəki maarifi" (sənədli film- 2023)
# "Açıq Dərs" təhsil tok-şousu (2005–2013)
# "Böyük türk" (sənədli film- 2007)
# Əşrəf Hüseynov. "Yaşamaq yanmaqdır" (sənədli film, 2007)
# Yuxu yaddaşı (film, 2008)
# Şərqə Doğru (silsilə sənədli proqramlar −2010–2012)
# "Virtual rinq" (intellektual yarışma −2008–2012)

## İstinadlar
Rüstəm Zülalov

**Rüstəm Qəmbər oğlu Zülalov** () — Azərbaycan operatoru, Azərbaycan Respublikasının əməkdar mədəniyyət işçisi.

## Həyatı
Rüstəm Zülalov 1946-cı ilin yanvarın 3-də Azərbaycanın Bakı şəhərində doğulmuşdur. Görkəmli musiqiçi, Azərbaycan respublikasının əməkdar artisti Qəmbər Zülalovun oğludur. Anası Mariya Zülalova. 1963-cü ildə orta məktəbi bitirmiş, Azərbaycan Dövlət Televiziya və Radio verilişləri komitəsinin işıq sexində əmək fəaliyyətinə başlamışdır. Əvvəlcə işıqçı, sonra kinooperator assistenti vəzifələrində çalışmışdır. 1976-cı ildən isə ali dərəcəli kinooperator vəzifəsində işləyib. Bu dövr ərzində bir sıra məsul dövlət və hökumət çəkilişlərində və televiziya filmlərində aparıcı operator kimi iştirak etmişdir. Müxtəlif janrda bir sıra filmlər çəkmişdir. "Lider" və "Mir" televiziya şirkətində çalışmışdır. Azərbaycan Respublikası Prezidentinin 4 noyabr 2006-cı il tarixli Sərəncamı ilə Azərbaycan televiziyası və radiosunun inkişafındakı xidmətlərinə görə, Rüstəm Zülalov "Əməkdar Mədəniyyət işçisi" fəxri adına layiq görülmüşdür.

## Nəsil şəcərəsi

## Filmoqrafiya
# Aktrisanın təbəssümü (film, 1974)
# Qanadlara yiyələnərək… (film, 1974)
# Torpağın rəngi (film, 1974)
# Qızılağacda (film, 1988)
# Canavar balası
# Yaşar Nuri olduğu kimi… (film, 2001)

## İstinadlar
Elçin Quliyev

* Elçin Quliyev (hərbçi) — Sərhəd Qoşunlarının Komandanı, general-polkovnik.
* Elçin Quliyev (siyasətçi) — Azərbaycan Milli Məclisin V çağırış deputatı.

## Həmçinin bax
* Elçin
* Quliyev
Ramiz Axundov

**Ramiz Həbib oğlu Axundov** () — Azərbaycan kinorejissoru.

## Həyatı
25 yanvar 1937-ci ildə anadan olub. Ramiz Axundov uzun müddət AzTV-də rejissor işləyib. Onun filmoqrafiyasında onlarla film, o cümlədən "Bakı arxipelaqı", "Bu, Səttar Bəhlulzadədir", "Habil Kaman", "Xəzər Atlantidası" və digər filmlər var.

Ramiz Axundov 26 dekabr 2015-ci ildə Bakı şəhərində vəfat edib.

Elmira Axundovanın həyat yoldaşı idi.

## Filmoqrafiya
# Bakı arxipelaqı (film, 1971)
# Bu, Səttar Bəhlulzadədir (film, 1969)
# Əllər və rənglər (film, 1974)
# Gedən dənizdən də keçib gedər (film, 1962)
# Habil Kaman (film, 1984)
# Xəzər Atlantidası (film, 1975)
# Qayıdış (film, 1988)
# Ordubad Bağları (film)
# Respublikamın adamları (film, 1964)
# Sənət yollarında (film, 1974)
# Sərhəd bağlıdır (film, 1962)
# Sərsəng (film, 1975)
# Sirkin yeni mənzili (film, 1967)
# Startlar (film, 1977)
# Yumşaq tüklü qızıl (film, 1969)
# Zibeydə Nənə (film)

## İstinadlar
Ənvər Seyidov

**Ənvər Seyidov** (*Seyidov Ənvər Cümşüd oğlu*; ) — Azərbaycan hüquqşünası, Bakı Ağır Cinayətlər Məhkəməsinin sabiq tanınmış hakimi, polkovnik, hüquq elmləri doktoru, professor.

## Həyatı
Ənvər Seyidov 1949-cu il martın 29-da anadan olmuşdur. Azərbaycan Dövlət Universitetinin hüquq fakültəsində təhsil almışdır. Əmək fəaliyyətinə 1964-cü ildən başlayan hüquqşünas səhiyyə və rabitə sahəsində müxtəlif işlərdə çalışdıqdan sonra, 1972-ci ildə Azərbayvcan Ədliyyə Nazirliyi sistemində işə başlamaqla respublik VVA Arxivinin müdiri, Notariat və VVA İdarəsinin baş məsləhətçisi, Zaqatala və Cəlilabad rayon məhkəmələrinin hakimi, Cəlilabad Rayon Məhkəməsinin sədri vəzifəsində işləmişdir. 1990-cı ildən Azərbaycan Respublikası Ali Məhkəməsinin, 2000-ci ildən Ağır Cinayətlərə dair Azərbaycan Respublikası Məhkəməsinin, 2011-ci ildən 2019-cu ilədək Bakı Ağır Cinayətlər Məhkəməsinin hakimi vəzifələrində işləmişdir. Hərbi polkovnikdir.

1994–99-cu illərdə Azərbaycan Respublikası Mərkəzi Seçki Komisiyasının üzvü, təftiş qrupunun rəhbəri olmuşdur.

"Azərbaycan Respublikasında beynəlxalq normaların tətbiqi" (2003), "Konstitusiya və hüququn əsasları", "Hüququn əsasları" (2008), "Heydər Əliyev və Azərbaycan Konstitusiyası" (2008) dərsliklərinin müəllifidir.

Birinci ixtisas dərəcəli hakim, hüquq elmləri doktoru və Azərbaycan Pedoqoji Universitetinin professordur.

Ə. Seyidov "Azərbaycan Teatr Xadimləri İttifaqı"nın, "Azərbaycan Jurnalistlər Birliyi"nin, "Azərbaycan Yazıçılar Birliyi"nin və Azərbaycan Ağsaqqallar Şurasının üzvü idi.

2 avqust 2025-ci ildə vəfat edib.

## Bədii yaradıcılığı
1997-ci ildən "Əsilzadələr Məclisinin" üzvüdür. "Ünvansız eşq" romanı və ssenarisinin müəllifidir.

2009-cu ildə ekranlara cıxan "Gürzə" filmi televiziya filmləri arasında 1-ci diploma layiq görülmüşdür.

İlk bədii əsəri — "Təlatüm" romanı 2008-ci ildə Mir Cəlal Paşayevin 100 illik yubileyi ilə bağlı Milli Kulturoloji Mərkəz tərəfindən keçirilən VIII Kitab Bayramında xüsusi mükafatı qazanaraq "İlin Kitabı" elan olunmuşdur. Ə. Seyidov "Qızıl Qələm" və "Qızıl Qılınc" mükafatlarına layiq görülmüşdür. 2011-ci ildə yaradıcılıq uğurlarına görə "Rəsul Rza" mükafatı, 2018-ci ildə Türk Dünyası Beynəlxalq Araşdırmalar Elmlər Akademiyası tərəfindən Türk Dünyası elminə və mədəniyyətinə xidmətlərinə görə mükafalatlandırılmışdır. "Təlatüm", "Gürzə", "Ünvansız Eşq" və "Dələduzlar" romanları əsasında bədii televiziya filmləri çəkilmişdir.

## Filmoqrafiya
# Canavar balası
# Sonuncu şahid (film, 2004)
# Təlatüm (film, 2006)
# Gürzə (2008)
# Ünvansız eşq (film, 2011)
# Dələduzlar (film, 2014)

## Mənbə
* "Gürzə". Ə. Seyidov. Bakı-2007

## İstinadlar
Rüfət Əhmədzadə

**Rüfət Əhmədzadə** () — Azərbaycan yazıçısı, satirik şair, ssenari müəllifi, jurnalist.

## Həyatı
Rüfət Əhmədzadə 1933-cü ildə Bakıda anadan olub. Atası Zülfüqar Əhmədzadə xalq düşməni kimi həbs edilib və ailə Azərbaycanın Balakən rayonuna köçüb. Əmək fəaliyyəti də erkən yaşlarında Balakəndə başlayıb. 13 yaşında səyyar kinomexanik vəzifəsində çalışıb.

Bakıya döndükdən sonra pionerlər evində direktor vəzifəsində çalışıb və mətbuatda müxtəlif şerləri ilə çıxış edib.

"Kirpi" satirik jurnalının redaktoru Əvəz Sadıq onu jurnala dəvət edir və o, ömrünün sonuna qədər bu jurnalda çalışır.

Korrektor vəzifəsindən baş redaktorun müavini vəzifəsinə qədər yüksələn Rüfət Əhmədzadə 1988-ci il dekabrın 15-də 55 yaşında vəfat edib.

SSRİ Yazıçılar İttifaqının və SSRİ Jurnalistlər İttifaqının üzvü olmuşdur.

11 kitab, 4 musiqili komediya ("Sizin ilə, gülə-gülə", "Bildirçinin bəyliyi", "92 dəqiqə gülüş", "Hələlik"), 3 televiziya tamaşası ("Sonuncu məhəbbət", "Gülüş sanatoriyası", "Şirbalanın məhəbbəti") və yüzlərlə satirik televiziya novella-səhnəciklərin müəllifidir. Bir çox tanınmış mahnılar onun şerlərinə bəstələnmişdir. Sonuncu "Sizin ilə gülə-gülə" kitabı 2012-ci ildə dərc olunub.

Emin Sabitoğlunun bəstələdiyi "Sıravi Əhməd", Zeynəb Xanlarovanın ifasında məşhurlaşan "Necəsən?" kimi mahnıların sözlərinin müəllifidir.

* Jurnalist, prodüser Zülfüqar Rüfətoğlunun atasıdır.
* A. Şaiq adına Azərbaycan Dövlət Kukla Teatrının direktoru Əməkdar mədəniyyət işçisi Rəşad Əhmədzadənin atasıdır.

## Kitabları
* "Məhəbbətlə gülüşlə" "Sizin ilə, gülə-gülə", Bakı, "Elgün", 2012. 224 səh., 500 nüsxə.

## Filmoqrafiya
# Sonuncu məhəbbət (film, 1985)
# Gülüş sanatoriyası (film, 1989)
# Şirbalanın məhəbbəti (film, 1991)

## Mənbə
* "Ölməyə vaxtı olmayan adam", 525-ci qəzet.- 2012.- 24 fevral.- S.7.

## Xarici keçidlər

* Rüfət Əhmədzadə — Dünya gözəlləşdi mən qocalanda

## İstinadlar
Məzahir Cəlilov

**Cəlilov Məzahir Həmdulla oğlu** — Azərbaycan aktyoru, Azərbaycan Respublikasının əməkdar artisti (2013).

## Həyatı
Məzahir Cəlilov 23 aprel 1946-cı ildə anadan olmuşdur. 1975-ci ildə Azərbaycan Dövlət İncəsənət İnstitutunun dram və kino aktyoru fakültəsini bitirmişdir. 1980-ci ildən Azərbaycan Dövlət Akademik Milli Dram Teatrında çalışır və teatrın səhnəsində müxtəlif səpgili obrazlar yaratmışdır.

Bunlardan Vəkil Vadenbirn (L. Frank "Yad adam"), Barmen və 4-cü polis (Anar "Səhra yuxuları"), Qasid, Həkim, Keşiş (Şekspir "Maqbet", "Kral Lir", "Hamlet"), Sərkis (M. İbrahimov "Közərən ocaqlar"), Papas (H. Cavid "İblis"), Şeyx Alı (S. Vurğun "Vaqif"), Sıldırım (N. Xəzri "Torpağa sancılan qılınc"), Sərkərdə (M. S. Ordubadi "Qılınc və qələm"), Kəlbəlixan (İ. Əfəndiyev "Hökmdar və qızı"), Ergin (B. Vahabzadə "Özümüzü kəsən qılınc"), Kərbəlai Muxtar (C. Məmmədquluzadə "Ölülər"), Ağsaqqal (B. Vahabzadə "Dar ağacı"), Ya O (Ç. Aytmatov "Sokratı anma gecəsi"), Hacı Salah (M. F. Axundzadə "Lənkəran xanının vəziri"), Məmur (N. Hikmət "Kəllə"), Məlüküldövlə (İ. Əfəndiyev "Xurşidbanu Natəvan"), Xondulu (İ. Şıxlı "Ölüləri qəbiristanlıqda basdırın"), Məşədi Cahangir (M. Cəlal "Dirilən adam"), Karpe (O. İoseliani "Kaş araba aşmayaydı"), Roberto ("Silindr", Eduardo de Filippo), Mir Bağır ağa ("Ölülər", Cəlil Məmmədquluzadə), Zemlyanika ("Müfəttiş", Nikolay Qoqol), qazı ("Qətibə İnanc", Məmməd Səid Ordubadi) və s. obrazlarını göstərmək olar.

Məzahir Cəlilov bir çox televiziya tamaşalarında – "Nişan üzüyü"ndə kolxoz sədri, "Ömrün yollarında" mühəndis, "Günahsız Abdulla"da kişi, "Yurd yeri"ndə Əhməd kimi maraqlı obrazlar yaratmışdır.

25 iyun 2013-cü ildə Azərbaycan Respublikasının əməkdar artisti fəxri adına layiq görülmüşdür.

## Filmoqrafiya
# Əlavə iz (film, 1981)
# Ömrün yolları (film, 1982)
# Günahsız Abdulla (film, 1984)
# Apardı sellər Saranı (film, 1996)
# Canavar balası
# Yurd yeri 2
# Biz qayıdacağıq (film, 2007)
# Cavad xan (film, 2009)
# Ölüm növbəsi (film, 2009)
# Yaddaş (film, 2010)
# Mürafiə vəkillərinin hekayəti (film, 2011)
# Həkimlər
# Ultionis
# Tək olanda qorxma... (teleserial, 2013)

## Mənbə
* Məzahir Cəlilov

## Haqqında
* Tapdıq Əlibəyli, "Sənət ecazkarlığı", "Sözün dan yeri" (kitab), "Elm və təhsil" nəşriyyatı, 2014, səh.112–119.
Zamiq Əlövsətoğlu

**Zamiq Əlövsətoğlu** () — Azərbaycanlı rejissor, prodüser.

## Həyatı
Zamiq Əlövsətoğlu (Baxşəliyev) 2 dekabr 1984-cü ildə Füzulidə anadan olub. ADMİU-nun rejissorluq fakültəsində təhsil alıb (2003-2007). “Cavad Xan” filmi haqqında çəkilmiş “Cavad Xan: Filmin Filmi” silsilə verilişlərdən bir neçəsinə rejissor asissentliyi edib.

## Filmoqrafiya
# Cavad xan. Filmin filmi (film, 2007)
# Yuxu yaddaşı (film, 2008)
# 100000 AZN (film, 2009) (tammetrajlı bədii film) (İTV)
# Muğamat var olan yerdə... (film, 2009)
# Sovqat (film, 2009)
# Dalan (film, 2012)

## İstinadlar
Rafiq Atakişiyev

**Rafiq Qasım oğlu Atakişiyev** (20 may 1940 – 27 sentyabr 2012) — teatr rejissoru, aktyor, Azərbaycan Respublikasının əməkdar mədəniyyət işçisi (2000).

## Həyatı

R.Atakişiyev 1968-ci ildən Azərbaycan Dövlət İncəsənət İnstitutunun "Rejissorluq" fakültəsini bitirmişdir.
1968-ci ildən Ağdam Dövlət Dram Teatrında əmək fəaliyyətinə başlayaraq baş rejissor kimi teatrın yaradıcılarından biri olmuşdur.
1976-1978-ci illərdə Moskva şəhəri Mayakovski adına Akademik Dram Teatrında rejissor-stajor işləmişdir.
1978-ci ildən 1989-cu ilə qədər Musiqili Komediya Teatrında quruluşçu rejissor işlədiyi müddətdə O.Kazımovun "Qızıl toy", E.Sabitoğlunun "Nəğməli  Könül",(Azərbaycan bölməsi) Kolkar "Nəsrədinin Bağdada səyahəti"Ofentaxın "Fransız qonaq" və sair quruluşları olmuşdur.
1978-90-cı illərdə teatrla yanaşı İncəsənət və Mədəniyyət Universitetində əvvəl baş müəllim, dosent kimi pedaqoji fəaliyyəti ilə məşğul olmuşdur. O, teatr sənətçilərinə həsr olunmuş (T.Kazımovun yaradıcılığına həsr olunmuş monoqrafiya), "Rejissor teatra gəlir"və sair çox saylı kitabların müəllifidir.
1990-ci ildən 1999-cu ilə qədər Akademik Milli Dram Teatrında Sərəncamçı direktor işləmişdir.
1999-2005-ci illər Gənc tamaşaçılar teatrında quruluşçu rejissor işləmişdir.
1999-cu ildən ömrünün sonuna qədər Gəncə Dövlət Dram Teatrının bədii rəhbər direktoru vəzifəsində çalışmışdır.
R.Atakişiyevin təşəbüssü və rəhbərliyi ilə teatrın nəzdində gənc aktyorların yetişdirilməsi üçün ictimai əsaslarla aktyor studiyası təşkil olunmuş və həmin studiyanın məzunlardan bir çoxu teatrın truppasında çalışırlar.
R.Atakişiyev C.Cabbarlının "Oktay Eloğlu", İ.Əfəndiyevin "Mahnı dağlarda qaldı" Bukovçanın "Qana-Qan" və H.Cavidin "Afət" və sair son illərdə hazırladığı quruluşlardır.

28 oktyabr 2000-ci ildə Azərbaycan Respublikasının əməkdar mədəniyyət işçisi fəxri adı ilə təltif olunub.

R.Atakişiyev 2005-ci ildə "Azərbaycan mədəniyyətinin və incəsənətinin inkişafında göstərdiyi xidmətlərə görə" fəxri nişanla təltif olunmuşdur.
Azərbaycan TXİ-nin idarə heyətinin üzvüdür, "Qızıl Dərviş" mükafatının laureatıdır.

2012-ci il sentyabr ayının 27-də ürək çatışmazlığından vəfat etmişdir.

## Filmoqrafiya
* Qaçaq Süleyman (film, 1994)
* Canavar balası
Vaqif Tanrıverdiyev

**Tanrıverdiyev Vaqif Əzim oğlu** — azərbaycanlı publisist, Azərbaycan Jurnalistlər Birliyinin üzvü (1978), "Qızıl qələm" mükafatı laureatı (1980).

## Həyatı
Vaqif Tanrıverdiyev 1952-ci il noyabrın 1-də Kirovabad şəhərində anadan olmuşdur. Burada 41 saylı şəhər orta məktəbini bitirdikdən sonra Azərbaycan Dövlət Universitetinin Jurnalistika fakültəsində təhsil almışdır (1971–1976). Əmək fəaliyyətinə "Gəncənin səsi" qəzetində müxbir kimi başlamışdır. Sonra burada şöbə müdirı vəzifəsində işləmişdir (1976–1988). Azərbaycan Dövlət Politologiya İnstitutunda təhsilini davam etdirmişdir. Gəncə şəhər Komitəsındə təlimatçı, Gəncə şəhər icra hakimiyyətində məsləhətçi, sonra orada icra hakimiyyəti başçısının müavini işləmişdir (1990–1993). "Yeni Samux" qəzetinin redaktoru olmuşdur (1994). "Respublika" qəzetində və İçtimai televiziyada bölgə müxbiri vəzifəsində çalışmışdır (1995-ci ildən-2018-ci ilədək).  "Respublika"  qəzetinin xüsusi müxbiridir.

Tələbəlik dövründən mətbuatda oçerk və publisistik məqalələrlə çıxış edir. Media müsabiqələrində mükafatlar almışdır. Ombudsmanın "İnsan hüquqlarının müdafiəsi" mövzusunda keçirdiyi müsabiqədə xüsusi mükafata layiq görülmüşdür.

## Əsərlərı
* Gəncə qonaqların gözü ilə. Gəncə: Gəncə, 1991, 65 səh.
* Gəncə söhbətləri. Bakı: Günəş, 2003, 221 səh.
* Akademiklə  söhbətlər. Gəncə AKTA-nın mətbəəsi. 186 səh.

## Filmoqrafiya
* Cavad xan. Filmin filmi (film, 2007)
Rafiq Səməndər

**Rafiq Səməndər** — yazıçı-dramaturq, Əməkdar jurnalist, ssenarist.

## Həyatı
Rafiq Səməndər 1950-ci ilin 10 yanvarında Qubada doğulub. Azərbaycan Dövlət Universitetinin filologiya fakültəsində ali təhsil alsa da, birinci kursda Azərbaycan Dövlət Radiosunda, sonra isə Azərbaycan Dövlət Televiziyasında baş redaktor, Birlik rəhbəri kimi fəaliyyət göstərib. 1993-cü ildə Dövlət Televiziya Şirkətindən uzaqlaşdırılıb. "BMTİ" Telekanalında Baş redaktor, "Yurd" jurnalında redaktorlar şöbəsinin müdiri işləyib. 

2000-ci ildən 2002-ci ilə qədər "Lider" televiziyasında  qrup rəhbəri işləyib. 2005-ci ildən İctimai Televiziya və Radio Yayımları Şirkətində "Ədəbiyyat və İncəsənət" departamentinin direktoru, "Xüsusi layihələr üzrə departament"in direktoru və "Carçı" film yaradıcılıq birliyinin baş redaktoru işləyib. Eyni zamanda, Azərbaycan Beynəlxalq Universitetində baş müəllim vəzifəsində çalışıb. İctimai Televiziyada "Ədəbiyyat və İncəsənət departamenti"nin rəhbəri olub.

20 bədii əsərin və 25 pyesin müəllifidir. 20 yanvar şəhidlərinə həsr edilmiş 150 min tirajla çap olunan “Şəhidlər” kitabının müəllifidir. Qarabağ hadisələrindən bəhs edən ikinci kitabı "Girovlar" adlanır.

2011-ci ildə Azərbaycan televiziyası və radiosunun inkişafındakı xidmətlərinə görə **“Əməkdar Jurnalist”** fəxri adı ilə təltif olunub

## Filmoqrafiya
# Çətin məsələ (film, 1988)
# Qonşu qonşu olsa... (film, 1989)
# Ekskursiya (film, 1991)
# Su bulandıranlar (film, 1991)
# Mənim ağ şəhərim (film, 1993)
# Yaşar Nuri olduğu kimi... (film, 2001)
# Dədə Şəmşir (film, 2002)
# Babadağ (film, 2006)
# Cavad xan. Filmin filmi (film, 2007)
# Sonuncu dərviş (film, 2009)
# Döngələr (teleserial, 2012)
# Dalan (film, 2012)
# Azərbaycan mayakları (film, 2015)
Konstantin Qavriş

**Konstantin Viktoroviç Qavriş** — inzibatçı, kompüter xidməti üzrə mütəxəssis, "Tərəqqi" medalı laureatı (2016).

## Həyatı
Konstantin Qavriş 29 iyul 2016-cı ildə Azərbaycan kinematoqrafiyasının inkişafında xidmətlərinə görə "Tərəqqi" medalı ilə təltif edilmişdir.

## Filmoqrafiya
# Cavanşir (film, 2002)
# Kitabi Dədə Qorqud. Basat və Təpəgöz (film, 2003)
# Ovsunçu (film, 2002) 
# Muradına çatan Günəş (2013)
# Çövkən (film, 2013)

## İstinadlar
Almaz Mustafayeva

**Almaz Mustafayeva** (tam adı: *Mustafayeva Almaz Əhməd qızı*; ) — Azərbaycan Dövlət Gənc Tamaşaçılar Teatrının aktrisası, Azərbaycanın əməkdar artisti, "Qızıl Dərviş" mükafatı laureatı.

## Həyatı
Almaz Mustafayeva 1 oktyabr 1949-cu ildə Ağdam şəhərində doğulub. "Azərbaycanfilm" kinostudiyasının nəzdində 3 illik kinoaktyorluq kursunu bitirib. 1968-ci ildə kinostudiyada rejissor köməkçisi işləyib. 1970-ci il iyunun 1-dən Azərbaycan Dövlət Gənc Tamaşaçılar Teatrının aktrisası olmuşdur.

Almaz Mustafayeva kino tarixinə də bir sıra obrazlar bəxş edə bilib. Həmkarları çıxışları zamanı aktirsanın oynadığı "Sehirli xalat", "Yeddi oğul istərəm", "Aktrisanın təbəssümü", "Şir evdən getdi", "Cavanşir" filmlərindən söz açıblar. Almaz xanımın ilk səhnə debütü oğlan obrazı olub.

Almaz Mustafayeva 26 dekabr 2020-ci ildə vəfat etmişdir.

## Mükafatları
1997-ci ildə "Qızıl Dərviş" mükafatı ilə təltif olunub. 2013-cü ilin iyun ayının 25-də Əməkdar Artist fəxri adına layiq görülüb. 2014-cü ilin aprel ayının 13-də beynəlxalq mədəni əlaqələrin möhkəmləndirilməsi sahəsində əldə etdiyi uğurlara görə Kalmıkiya Respublikası Mədəniyyət Nazirliyinin Fəxri Fərmanı ilə mükafatlandırılmışdır.

## Əsas rolları
# Sadıx — ("Mənim nəğməkar bibim", Əkrəm Əylisli
# Bahar — ("Ana laylası", İskəndər Coşğun)
# Balaca — ("Mənim mehriban balam", Şaqinyan)
# Ramo — ("Əlvida Hindistan", Qeybulla Rəsulov)
# Əhməd — ("Tamahkar", Süleyman Sani Axundov)
# Aycan, Sevinc gülü — ("Aycan", Xanımana Əlibəyli)
# İlqar — ("Sehirli yaylıq", Kərim Həsənov)
# Gəlincik — ("Gəlincik", Abdulla Şaiq)
# Bala dovşan — ("Çal oyna", İskəndər Coşğun)
# Alverçi — ("Ələddinin sehrli çırağı", Nicat Kazımov)
# Lalə — ("Açıl, bənövşəm açıl", İskəndər Coşğun)
# Qadın – ("Ah, qadınlar, qadınlar", Marat Haqverdiyev)
# Nazar – ("Sirr", Alla Axundova)
# Babuşka – ("Hind fantaziyası", Rafiq Əliyev)
# Pyero – ("Çəkməli pişik", Nicat Kazımov)
# I Xanım – ("Yatmış gözəl" B. Marvin)
# Tənbəl qız – ("Göyçək Fatma" Azərbaycan xalq nağılı)
# Zümrüd – ("Mən səni sevirəm" Ə. Əmirli)
# Yetər – ("Qaraca qız" S. S. Axundov, A. Şaiq)
# Tortilla – ("Buratinonun macəraları" A. Tolstoy)
# Qırmızı papağın nənəsi – ("Qırmızı papağın nağılı" Y. Şvarts)

* Aktyor Tural Mustafayevin anasıdır.

## Filmoqrafiya
# Sehrli xalat (film, 1964) — rol: Səidə
# Yeddi oğul istərəm... (film, 1970) — rejissor köməkçisi
# Aktrisanın təbəssümü (film, 1974) — rol: Dilbərin rəfiqəsi
# Şir evdən getdi (film, 1977) — rol: meymun
# Toplan və kölgəsi (film, 1977) — film səsləndirən: Toplan
# Cavanşir (film, 2002) — film səsləndirən: Cavanşir
# Ovsunçu (film, 2002) — film səsləndirən: Rövşən (Murad Cəfərov)
# 3 bacı (film, 2012-2014) (bədii serial) (rol: Kübra)
# 5+ (film, 2014-2015) (bədii serial) (rol: Safura)
# İmtahan (teleserial, 2017) (bədii serial) (rol: Pakizə)

## İstinadlar